b'\n_START_ARTICLE_\nDanilo Tav\xc4\x8dar\n_START_SECTION_\n\xc5\xbdivljenje in delo\n_START_PARAGRAPH_\nTav\xc4\x8dar je \xc5\xa1tudiral medicino v Ljubljani in Zagrebu in tu 1942 diplomiral ter 1945 opravil specialisti\xc4\x8dni izpit. Doktorsko disertacijo je zagovarjal 1975 na Medicinski fakulteti v Ljubljani. Sprva je delal kot raztele\xc5\xa1evalec v voja\xc5\xa1kih bolni\xc5\xa1nicah v Zagrebu, Sarajevu in Ljubljani, od 1967 pa na In\xc5\xa1titutu za patologijo na MF v Ljubljani, kjer je bil od 1980 tudi redni profesor. Tav\xc4\x8dar se je strokovno izpopolnjeval v ZDA na Univerzi Harvard. Znanstveno in raziskovalno se je ukvarjal s patologijo osrednjega \xc5\xbeiv\xc4\x8devja in opravil pionirsko delo pri razvoju klini\xc4\x8dne nevrokirurgije v Sloveniji. Objavil je preko 40 znanstvenih in strokovnih \xc4\x8dlankov in sodeloval pri urejanju medicinske terminologije.'